cyanic-selkie/wikianc huggingface dataset:
Glenn Dunnaway
1949
Dunnaway konkurrerte første gang i NASCAR i et Strictly Stock-løp (nå Nextel Cup) den 19. juni 1949. Han vant løpet, tre runder foran Jim Roper, men sjefsinspektør Al Crisler diskvalifiserte Dunnaways bil fordi bileieren Hubert Westmoreland hadde strukket fjærene for å bedre kjøreegenskapene, noe som var ulovlig da NASCAR skulle kjøres med helt originale biler. Westmoreland saksøkte NASCAR for 10,000 amerikanske dollar, men dommeren John J. Hayes forkastet saken. Dunnaway fikk ikke betalt for løpet, og kom på resultatlisten som sisteplass, nummer 33. Roper ble kreditert med seieren i NASCARs første Strictly Stock-løp.
Gabriella Cilmi
I juli 2008 ble hennes andre single, Save the Lies, utgitt i Storbritannia.
Glenn Dunnaway
1949
Dunnaway brukte sin egen bil til å konkurrere i fem andre NASCAR-løp i 1949. I sitt andre løp, på Daytona Beach Road Course, kom han på sisteplass, han tok en tredjeplass på Occoneechee Speedway, en niendeplass på Hamburg Speedway og en syvendeplass på Martinsville Speedway. Han kom på niendeplass i NASCAR-sammendraget for sesongen 1949.
Morten Nielsens Mindelegat
Morten Nielsens Mindelegat deles ut til en dansk skjønnlitterær forfatter, fortrinnsvis en lyriker. Det ble opprettet til minne om forfatteren Morten Nielsen, som var medlem av motstandsbevegelsen døde ved en vådeskuddsulykke i 1944. Legatkapitalen økes med inntektene fra Morten Nielsens etterlatte produksjon. Opprinnelig deltes de årlige rentene hvert 2. år i en samlet porsjon på 2,000–4,000 kroner.
Glenn Dunnaway
1950
Han konkurrerte i syv løp i 1950, og tok blant annet en andreplass på Canfield Speedway. Denne sesongen fullførte han tre løp blant de ti første.
1951
Han konkurrerte i fem løp i 1951, med to løp blant de ti første. I sesongsammendraget var han på 89.-plass.
Død
Dunnaway døde i en togovergang i Gastonia den 8. mars 1964.
Focetria
Focetria er et registrert varemerke for en influensavaksine utviklet av det multinasjonale legemiddelkonsernet Novartis. Focetria er en splittvaksine, dvs at den er basert på influensavirus som er dyrket i hønseegg og som blir splittet opp og er blitt inaktivert. I vaksinen er det benyttet en adjuvans som kalles MF59.
Rødranddvergmarihøne
Rødranddvergmarihøne (Scymnus haemorrhoidalis) er en av marihønene (Coccinellidae), en av de mange polyphage billene.
Focetria
Focetria ble godkjent av EU 2. mai 2007 etter anbefaling fra EMEA til vaksinasjon mot A(H5N1).
Rødranddvergmarihøne
Utseende
Rødranddvergmarihøne er en liten marihøne, mellom 2 og 3 millimeter lang. Oversiden er dekt med små lys hår. Dekkvingene er mørke uten flekker, men noe lysere brunlig bakerst. Brystskjoldet er mørkt, men lysere brunlig i framkanten.
Victoria & Alfred Waterfront
Victoria & Alfred Waterfront i det historiske hjertet av Cape Towns havn, er en av Sør-Afrikas mest besøkte turistattraksjoner. Havnen ligger mellom Robben Island og Table Mountain og har er stort antall butikker og andre attraksjoner.
Focetria
I 2009 ble vaksinen tilpasset bruk i forbindelse med influensa A(H1N1)-pandemien 2009 og virusproteiner fra AH5N1 ble erstattet av tilsvarende fra AH1N1.
Victoria & Alfred Waterfront
Havnen huser også «Nelson Mandela Gateway» som tilbyr båtturer ut til Robben Island, i tillegg til Akvariumet: Two Oceans Aquarium.
Historie
Prins Alfred, Dronning Victorias andre sønn begynte å bygge havnen i 1860. Havnen er oppkalt etter både han selv og moren, derav navnet Victoria & Alfred Waterfront.
Gastone Pierini
Gastone Pierini (født 27. september 1899 i Ancona, død 1967 i Brasil) var en italiensk vektløfter som deltok i flere olympiske leker, 1924 i Paris, 1928 i Amsterdam og 1932 i Los Angeles.
Fullmektig
Fullmektig kan dels betegne en person som har en fullmakt i avtalerettslig sammenheng og kan dels være en stillingstittel med varierende innhold. I den norske sentrale statsforvaltningen var fullmektig, også betegnet kongelig fullmektig, historisk den høyeste tittelen på saksbehandlernivå og inntok en posisjon som er sammenlignbar med dagens tittel seniorrådgiver. Stillingen var på 1800-tallet den laveste embedsstillingen, med utnevnelse i statsråd, krevde høyere utdannelse og var plassert rett over kopist (senere delt i assistent og sekretær) og rett under byråsjef. Omkring århundreskiftet 1900 hadde en fullmektig en lønn på 3 120, mens en kopist tjente 1 000 og en byråsjef tjente 4 000. Fullmektig var også brukt tilsvarende i andre offentlige virksomheter. Fullmektig kunne i det private næringslivet også være tittel på en leder for en virksomhet, med omtrent samme betydning som «bestyrer» eller daglig leder. Tittelen fullmektig er også brukt i en urelatert betydning som kontorfullmektig, også kalt bare fullmektig.
Selvforsyning
Selvforsyning viser til en tilstand der en ikke trenger ekstern hjelp eller interaksjon med andre for overlevelse. Selvforsyning er som en type ekstrem personlig – eller regional – autonomi.
Selvforsyning er ofte brukt for å beskrive varianter av et bærekraftig levesett der ingenting forbrukes som en ikke kan produsere selv. Eksempler på forsøk på selvforsyning i Nord-Amerika er :
Praksiser som tilrettelegger for, eller hjelper til med selvfosyning inkluderer autonome bygninger, økologisk jordbruk og fornybar energi.
Eksistensen av effektivt lukkede system gjør selvforsyning en nødvendighet for en eventuell romkolonisering. Et ekstremt eksperimentelt eksempel på selvforsyning kan derfor sies å være Biosphere 2-prosjektet.
Termen brukes også om mer begrensede former for selvforsyning, som for eksempel det å dyrke sin egen mat eller være økonomisk uavhengig av statlige subsidier eller (når man snakker om store politiske enheter) utenlandsk uhjelp.
Selvforsyningsgraden angir hvor stor andel av engrosforbruket av matvarer, regnet på energibasis, som kommer fra norsk produksjon.
Liste over ordførere i Ørsta
Fotnoter
<references group="lower-alpha" />
Moodle
Moodle er en læringsplattform (LMS) som per november 2017 var installert på ca. 89,600 læresteder og hadde rundt 120 millioner brukere på verdensbasis. Moodle er utviklet for å gjøre det lett for lærere og pedagoger å skape og administrere interaktive nettkurs. Moodle er fri programvare med åpen kildekode. Videreutviklingen av systemet gjøres av et stort antall kommersielle og ikke-kommersielle organisasjoner over hele verden, og ledes av Moodle-selskapet som er lokalisert i Perth i Australia.
Moodles partner i Norge er eFaktor.
Moodle-partnere er sertifiserte servicetilbydere som også bidrar til finansiering og utvikling av Moodle-plattformen på verdensbasis.
Skritt
Skritt kan referere til
Charlotte Speedway
Charlotte Speedway var arena for NASCARs første Strictly Stock-løp (nå Nextel Cup) den 19. juni 1949.
Detaljer
Charlotte Speedway var en jordbane på omkring én kilometers lengde.
NASCAR-historie
Tolv løp ble arrangert på banen mellom 1949 og 1956.
Simon Christian Hammer
Simon Christian Hammer (født 19. desember 1866 i Arendal, død 18. mars 1932) var en norsk forfatter og journalist. Foreldre var skipsfører og skipsreder Alexander Christian Møller Hammer (1839-1884) og Jacobine Nørregaard (1835-1921).
Charlotte Speedway
NASCAR-historie
Vinnere på banen:
Simon Christian Hammer
Liv
Hammer tok filologisk embetseksamen i 1890 og studerte deretter historie og politikk i England. Han skrev en rekke bøker med emner fra moderne historie, samt to bind av Kristianias historie (1923–1929). Dessuten skrev han flere turisthåndbøker for Norge, og var redaktør for Norway Year Book. Han giftet seg med Helga Sofie Knudsen 30 juni 1910 i Oslo.
Karibisk javanesisk
Karibisk javanesisk (også kalt surinamsk javanesisk) er et austronesisk språk som snakkes av rundt 60 000 javanesere i Surinam og Fransk Guyana. Det er det eneste austronesiske språket som tales i Sør-Amerika (med unntak av språkene som snakkes på Påskeøya), og blir talt av etterkommerne av javanesiske plantasjearbeidere som ble brakt dit mellom 1890 og 1939.
Språket er en utløper av javanesisk, men anses som et eget språk distinkt fra javanesisk. Det er også i nær slekt med kaledonsk javanesisk, som snakkes på Ny-Caledonia i Oseania.
Seiling under Sommer-OL 1928
Seiling under Sommer-OL 1928 i Amsterdam. Det ble konkurrert i tre klasser og regattaene ble gjennomført i Zuiderzee. Norge ble beste nasjon med en gull- og en sølvmedalje.
MUF
MUF er forkortelse for flyktningestatusen til en gruppe kurdiske flyktninger fra Irak: Midlertidig opphold Uten rett til Familiegjenforening. I utgangspunktet var det vel 2000 flyktninger i denne gruppen, kalt «muffere».
De såkalte MUF-erne er en gruppe kurdere fra Nord-Irak som kom til Norge mellom 1998 og 2000. De fikk ikke innvilget asyl, men fikk innvilget MUF for ett år om gangen.
Bakgrunn
Odd Roger Enoksen endret som kommunalminister i 2000 i Kjell Magne Bondeviks første regjering praksis med at kurdiske flyktninger fra Nord-Irak fikk opphold på humanitært grunnlag i Norge. Han innførte i stedet MUF-ordningen før han gikk av.
Da Sylvia Brustad var kommunalminister i 2001, avviklet hun ordningen som Enoksen hadde innført. Hun ga  i stedet mufferne rett til å søke om oppholds- og arbeidstillatelse i Norge.
I 2003 endret kommunalminister Erna Solberg reglene. Nå gjaldt det at de måtte ha vært i arbeid i minst ett år pr. 1. april og 1. mai 2005 for å få bli i Norge. De som ikke hadde vært i arbeid i så lang tid, måtte ut av landet. 844 søkte om opphold i medhold av disse reglene. Vel 500 var kvalifiserte.
MUF-saken
197 irakiske kurdere oppfylte ikke kravene i regjeringens forskrift, men fikk likevel innvilget oppholds- og arbeidstillatelse i Norge av Utlendingsdirektoratet. Grunnlaget for dette lå i § 8.2 i Utlendingsloven, hvor det tales om «sterke menneskelige hensyn». Da dette ble kjent, ble det sterke reaksjoner mot UDIs sjef Manuela Ramin-Osmundsen, som hevdet at hun ikke kjente til saken. Selv om hun var ny i jobben, hadde hun vært nestleder i UDI. Ettersom hun burde ha kjent til saken, valgte hun å gå av.
Et utvalg ledet av professor Hans Petter Graver, Graver-utvalget, gransket saken og kom til at direktør i Utlendingsdirektoratet Trygve G. Nordby, til tross for at han fulgte norsk lov, hadde strukket strikken lengre enn det var politisk dekning for i saken.
Over halvparten av sakene er siden behandlet på nytt og bare en tredel av MUF-erne får bli i Norge. 91 av MUF-erne har nå fått endelig avslag fra Utlendingsnemnda. Av disse forbereder om lag 80 seg til å gå til gruppesøksmål mot staten.
Regjeringa Stoltenberg varslet tvungen tilbakesending til Nord-Irak av de resterende mufferne. Flere politiske partier og kurdiske organisasjoner i Norge har aksjonert mot disse planene.
Pr. august 2020 arbeidet UDI fortsatt med MUF-relaterte saker.
Eksterne lenker
MUFerne – hovedhjemmeside
Fullmakt
En fullmakt innebærer at en person, fullmektigen, har myndighet til å opptre og handle på en annen persons, fullmaktgiverens, vegne, eller i hans sted. Fullmakten kan være begrenset til en spesiell handel eller avgjørelse, eller av mer generell karakter. Disposisjonen som fullmektigen foretar er å betrakte som en disposisjon foretatt av fullmaktsgiveren.
Fullmakten kan være skriftlig eller muntlig. Dersom den er muntlig, må den enten bekreftes av vitner, eller av fullmaktsgiveren selv direkte overfor kontrahenten eller i etterkant til kontrahenten eller andre. Har fullmektigen handlet innenfor fullmaktens rammer, blir disposisjonen bindende for fullmaktsgiveren, selv om fullmektigen har handlet i strid med fullmaktsgiverens instrukser, med mindre tredjeparten (den som avtalen ble inngått med) kjente til eller burde ha kjent til dette.
Junkers Ju 52
Junkers Ju 52 med kallenavn «Tante Ju», var et kombinert passasjer- og transportfly produsert 1932 – 1945 av Junkers. Prototypen fløy første gang 13. oktober 1930. Den var konstruert av Ernst Zindel ved Junkers-fabrikkene i Dessau. Flyets «bølgeblikk»-skrog gav flyet et karakteristisk kasse-lignende utseende.
Beskrivelse
Flyet var en viderutvikling av, og hadde likhetstrekk med andre Junkers-fly, for eksempel W33/W34. Det var utstyrt med én motor, vekselsvis produsert av BMW og Junkers, men allerede under de første prøveflyvningene ble det klart at flyets yteevne var utilstrekkelig. Det ble derfor utviklet en modell med 3 motorer kalt Ju52/3m. Den nye utgaven var først utstyrt med tre Pratt & Whitney Hornet motorer som senere ble erstattet med BMW 132 motorer. De to ekstra motorene ga flyet en bedre yteevne og større lastekapasitet. Eksportmodellene ble oftest utstyrt med Pratt & Whitney Wasp eller Bristol Pegasus motorer.
Sivil tjeneste
I utgangspunktet var flyet ment å være et frakt- og postfly. Med 15 – 17 sitteplasser ble flyet populært som passasjerfly og Junkers fikk bestillinger fra land i Syd-Amerika, Syd-Afrika og flere land i Europa. I Norge bestilte Det Norske Luftfartselskap (DNL) i 1935 tre fly med flottører. DNLs fly ble opprinnelig levert med Hornet-motorer.
Militær bruk
Ju 52 ble først brukt som militærfly under den spanske borgerkrig både til troppetransport og til transport av fallskjermsoldater. Flyet ble også benyttet som bombefly under bombingen av Guernica. Luftwaffe brukte flyet under hele den andre verdenskrig, inklusive invasjonen av Norge 9. april 1940.
Ju 52 var et relativt langsomt fly med en toppfart på 265 km/t. Det var i tillegg lett bevæpnet. Det var derfor nødvendig med jagereskorte, men tapene ble likevel store. Ved krigens slutt ble mange eksemplarer hugget opp, men fortsatt finnes det fly igjen i museer over hele verden. Et lite antall er fortsatt i bruk som veteranfly.
Produksjonen av Ju 52 opphørte i Tyskland i 1945, men fortsatte i Frankrike og Spania frem til 1949. Det er tilsammen bygget 5 415 Ju 52. Av disse ble 400 bygget i Frankrike og 170 i Spania.
Ju 52 er også den flytypen som kan notere lengst levetid. De siste Ju 52 var i bruk av Sveits' flyvåpen og ble tatt ut av tjeneste i 1982.
Norskregistrerte Ju 52
Følgende Junkers Ju 52 har vært registrert i Norges luftfartøyregister:
Den 9. april 1940 ble DNLs tre fly beslaglagt av okkupasjonsmakten:
Etter 1945 fikk DNL tilbake to av sine tidligere fly:
Fra Luftwaffe overtok DNL syv fly:
Museums- og veteranfly
Det finnes et stort antall Ju 52 i fly- og transportmuseer. I Norge finnes en Ju 52 i militære farger ved Forsvarets flysamling, Gardermoen, og en sivil variant ved Norsk Luftfartsmuseum i Bodø.
Fortsatt er 7 Ju-52 flyvedyktige:
DNLs «Askeladden», nå D–CDLH
Det eldste eksemplaret ble produsert i 1936 for Lufthansa og var registrert som D–AQUI «Fritz Simon». Flyet ble solgt til DNL i 1936 som erstatning for «Havørn» som gikk tapt i Havørn-ulykken og ble registret LN–DAH «Falken». Dette ble konfiskert av Luftwaffe i 1940 og fikk da tilbake sin gamle registrering D–AQUI og navnet «Kurt Wintgens» – et flyveress fra første verdenskrig.
Etter krigen kom flyet tilbake til DNL og ble brukt på Finnmaksruten frem til 1956. Flyet ble tilbudt Norsk Teknisk Museum, som måtte avstå fra å motta gaven på grunn av plass­mangel. Det ble da lagt ut for salg. Etter ett år ble det solgt til Transportes Aereos Orientales i Ecuador, og fikk den nye registreringen HC–ABS «Amazonas». Det ble tatt ut av tjeneste i 1963 og ble så stående på Quito Airport i fem år. Deretter ble flyet kjøpt av den tidligere jagerflygeren i American Air Force, Lester Weaver for 52 500 dollar og ble registrert som N130LW. De amerikanske luftfartsmyndighetene nektet imidlertid å sertifisere det til annet enn bruk til fremvisning på flystevner og lignende.
Flyet ble så kjøpt av flygeren og forfatteren Martin Caidin (1926 – 1997) for 150 500 dollar, som registrerte det som N52JU «Iron Annie». Caldin brukte to år på å sette flyet i stand og fikk sertifisert det i 1976 uten restriksjoner. Han beholdt det frem til desember 1984 da det ble kjøpt tilbake av Lufthansa og ble fløyet til Hamburg via Grønland, Island og England. Etter ett år med omfattende restaurering, begynte det sin nye karriere med rundflygninger over tyske byer. Flyet har fått ny offisiell registrering D–CDLH, malt under flyets sideror. Imidlertid er den gamle registreringen D–AQUI malt på vingene, og flyet har fått navnet «Tempelhof». Flyet er hvert år i full trafikk gjennom hele sommerhalvåret og flyr flere rundturer hver dag omkring i hele Tyskland.
Kontrafaktisk historie
Kontrafaktisk historie (av latin: contra facta = i motsetning til det som skjedde) er en metode i historiefaget og fortellergrep benyttet i historiske romaner. Et kontrafaktisk spørsmål er å spørre hvordan historien ville utviklet seg dersom en historisk hendelse hadde gått annerledes.
Bakgrunn
Typiske eksempler på kontrafaktisk historie er spørsmålet om hva som ville skjedd dersom den tyske diktatoren Adolf Hitler ble drept i 20. juli-attentatet i 1944, eller hvordan den tyske invasjonen av Norge ville utviklet seg dersom krysseren «Blücher» ikke ble senket den 9. april 1940. Hensikten med kontrafaktisk historie er å vurdere betydningen av den historiske hendelsen man endrer.
Historikere er ofte forsiktige med å diskutere kontrafaktisk historie fordi det prinsipielt er umulig å vite hva som hadde skjedd om utviklingen hadde gått i en annen retning, derfor regnes kontrafaktiske resonnement heller til å være spekulasjoner enn vitenskap. Et kjent unntak er økonomihistorikeren Robert Fogel som i 1964 skrev en bok hvor han ved hjelp av økonomiske analyser forsøkte å anslå betydningen av 1800-tallets jernbaneutbygg for økonomien ved å sammenligne med en hypotetisk utvikling hvor kanaltransport hadde vært utbygd i stedet. For økonomer har kontrafaktisk historie visse likheter med bruk av scenarier som brukes i økonomiske analyser.
Etter at den britiske historikeren Niall Ferguson i 1997 var redaktør for en samling essays med Virtual History, ble det økt oppmerksomhet om sjangeren også fra faghistorikeres side. I kjølvannet av suksessen til Virtual history har den danske historikeren Rasmus Dahlberg og den norske historikeren Øystein Sørensen skrevet bøker i sjangeren.
I boken Altered Pasts gransker den britiske historikeren Richard J. Evans kontrafaktisk historie, og grensen mellom det og ren fiksjon. Hans oppfatning er at kontrafaktisk historie i høyden kan være nyttig over korte tidsspenn, men selv da anser han det som tvilsomt. Som eksempel viser han blant annet til at Adolf Hitler, som soldat i første verdenskrig, godt kunne ha blitt drept. Selv om man forsøker å se på utviklingen videre - uten Hitler - så er det så mange mulige hendelser involvert, at lite, om noe i det hele tatt, av verdi kan komme ut av det.
Røntgen (mål)
Røntgen, symbol R, er en eldre måleenhet for en røntgen- eller gammastråles evne til å ionisere ioner. 1R tilsvarer mengden med stråling som kan frigjøre en ladning på 0,258 mC pr. kg. tørr luft.
Kontrafaktisk historie
Bakgrunn
Den britiske historikere Ian Kershaw stiller i boken Skjebnevalg opp bruken av hva som hadde skjedd om et alternativ ble valg. Han understreker at det ikke er kontrafaktisk historieskriving, men fremlegging av realistiske alternativer, innenfor en kort tidsperiode, for å belyse det valget som ble tatt.
Røntgen (mål)
Enheten, som er oppkalt etter den tyske fysikeren Wilhelm Röntgen, er blitt erstattet av SI-enheten gray (Gy). 1Gy tilsvarer dosen ved en eksponering på ca. 100R.
Klatring på blikk
Klatring på blikk (on-sight) er et begrep innen klatresporten som beskriver klatring uten forutgående kunnskap om klatreruta, annet enn hva klatreren selv kan se fra bakken. Klatring på blikk utføres blant annet i innendørs klatrekonkurranser, hvor de konkurrerende klatrerne får noen minutter på å innstudere ruta fra bakken før konkurransen starter. Etter den felles visningen av konkurranseruta må klatrerne vente i isolat på sin tur til å klatre, uten å kunne følge konkurrentenes veivalg og prestasjoner.
I utendørs sportsklatring er klatring på blikk en vesentlig faktor. Det å klatre en vanskelig rute i ett på første forsøk, uten noen form for kjennskap til tak eller passasjer annet enn det man ser underveis eller fra bakken, er ansett som den høyeste prestasjonen innen sports- eller klippeklatring. Klatring på blikk skiller seg fra såkalt «flash», idet det siste betyr at man klatrer en rute i ett på første forsøk, uten innøving, men hvor man har informasjon om tak og vanskelige passasjer på forhånd, eventuelt mottar slik informasjon underveis i klatringen.
Atef Ebeid
Atef Muhammad Ebeid (hans etternavn skrives også Obeid og Abeid; عاطف محمد عبيد; født 14. april 1932 i Tanta i Egypt, død 12. september 2014) var en egyptisk politiker som var Egypts statsminister fra oktober 1999 til juli 2004.
Tidlig karriere og utdannelse
Ebeid ble uteksaminert ved universitetet i Kairo i 1955 og fikk en MBA i bedriftsøkonomi fra University of Illinois at Urbana-Champaign i 1962.
Ebeid tjenestegjorde som minister for innenlandsk utvikling under Sedkis regjering, og deretter som planleggingsminister i al-Ganzuris regjering. Før det var han professor i bedriftsøkonomi ved universitetet i Kairo.
Statsminister, president
President Hosni Mubarak inviterte han til å danne den nye regjeringen etter valget i 1999. Ebeid ble tatt i ed den 5. oktober 1999. Han erstattet Kamal al-Ganzuri.
Ebeid fungerte som republikkens president fra 20. juni 2004 til 6. juli 2004, en periode da president Hosni Mubarak var under medisinsk behandling i Tyskland. Han var også økonomisk rådgiver for Mubarak.
Fratreden
Ebeid trakk seg tilbake 9. juli 2004 som følge av økende påtrykk fra næringslivet som krevde en raskere privatisering og mindre statlig regulering. Statsminister Ahmed Nazif etterfulgte ham.
Eivind Staxrud
Eivind Staxrud (født 9. januar 1973 i Ås) er en norsk gitarist og keyboardist. Han er best kjent som gitarist i rockebandet Easy Riders. I 2010 ble han medlem i Raga Rockers. Han har blant annet også spilt i Hawaii Go-Go's, Los Plantronics og Skralle Tider.
Gåsvær (Herøy)
Gåsvær er et fraflyttet fiskevær i Herøy kommune i Nordland. De bebygde øyene er Nord-Gåsvær, Sør-Gåsvær, Flatøy og Innerodden. Gåsvær kapell ligger på Sør-Gåsvær. De siste fastboende flyttet fra Gåsvær i 1990. Hurtigbåtruten til Gåsvær ble lagt ned sommeren 2007. Mange av husene blir nå brukt som fritids- og sommerhus.
Næringer på Gåsvær
Fiske var viktigste næringsvei på Gåsvær, men også jordbruk var viktig, og det var vanlig med små fjøs med sauer og noen få kyr. Det var vanlig med æhus til ærfuglene, der man samlet edderdun som ble renset og ramet og solgt for bruk i puter og dyner.
Historie
Tidlig på 1900-tallet ble det bygd butikk, post, telegraf, dampskipsekspedisjon og fiskemottak på Sør-Gåsvær. Skolen kom i 1903. Den ble bygd på Nord-Gåsvær, og var en omgangsskole. Det ble bygd en ny skole på Sør-Gåsvær i 1960. Sommeren 1964 ble det lagt strømkabel utover Gåsværfjorden. Når folk fikk elektrisitet begynte man å støpe vannkummer inntil husveggen og med vannpumpe i kjelleren kunne folk få innlagt vann. På 1960, -70 og -80-tallet fulgte befolkningsnedgang, og Gåsvær ble fraflyttet.
Geografi
Gåsvær grenser i øst til Gåsværfjorden. I vest ligger fiskeværene og holmene Lyngvær, Skipbåtsvær, Sandsundvær, Innerholmen og Ytterholmen fyr. I sørøst ligger Steinene. Gåsværs høyeste punkt er Ravnøya som er 30 moh. I Gåsvær har man fin utsikt til Dønnmannen, Sju søstre, Vega, Søla, Lovund og Trænstaven
Dyre- og fugleliv
På Gåsvær hekker en rekke fuglearter, mest sjøfugler, men også rovfugl som havørn. Det er også pattedyr som mink og oter.
Mitte (ortsteil)
Mitte er en ortsteil i Berlins bydel Mitte. Ortsteilen Mitte omfatter en del av Berlins historiske sentrum. Her ligger også byens østlige sentrum, med bl.a. Brandenburger Tor, gaten Unter den Linden, Humboltuniversitetet, Museumsinsel og fjernsynstårnet på Alexanderplatz.
Inntil en forvaltningsreform i 2001 var ortsteilen Mitte en egen bydel. Denne bydelen ble da slått sammen med Tiergarten og Wedding til den nye Mitte. På tysk blir stedsnavnet Mitte alltid brukt uten bestemt artikkel, altså slik som i Ich wohne in Mitte, Wir fahren nach Mitte. Når navnet Mitte brukes er det vanligvis ortsteilen Mitte man tenker på, ikke den administrative bydelen med samme navn.
Parker
Mitte er relativt tett bebygget, men her finnes likevel parker som Monbijouparken, Mauerpark og Volkspark am Weinberg.
The League of Extraordinary Gentlemen
The League of Extraordinary Gentlemen er en tegneserie skrevet av Alan Moore og tegnet av Kevin O'Neill. Serien ble lansert i 1999 som en del av America's Best Comics. Serien går over to 6-delers utgivelser, boken Black Dossier og miniserien Century, som er utgitt i tre deler. I henhold til Moore, var konseptet bak serien å skape en viktoriansk Justice League, men snart vokste prosjektet til å fremstille en verden der mange typer fiksjon ble blandet. Moore uttalte dette om konseptet: Noe av premisset for serien er at den britiske regjering flere ganger opp gjennom historien har hatt Ligaer bestående av mennesker med spesielle egenskaper jobbende for seg. Disse Ligaene har utført oppdrag av følsom karakter for den britiske stat. Moore og O'Neill har avslørt at de planlegger å dekke flere forskjellige aspekter i League-serien med Allan Quatermain og Mina Murray (fra Bram Stokers Dracula) som to konstante figurer.
I. serie
På oppfordring fra Campion Bond, begynner Mina Harker å rekruttere medlemmer til den nye League of Extraordinary Gentlemen. Etter å ha funnet Kaptein Nemo på Lincoln Island, drar Mina til Kairo for å lokalisere Allan Quatermain, deretter til Paris for å lete etter Dr. Jekyll. Tilbake i London kontakter hun Den usynlige mann, Harvey Griffin, som med sin deltagelse gjør Ligaen komplett. Serie 1 tar for seg maktkampen mellom Professor Moriarty og Fu Manchu.
II. serie
Handlingen foregår parallelt med handlingen i H. G. Wells` Klodenes kamp. Ligaen splittes opp i to grupper; Mina og Allan blir sent avgårde for å finne et mystisk doktor i skogen, Nemo og Hyde blir igjen for å slåss mot den første bølgen av de marsiranske triopodene, men hva holder Den usynlige mann på med? John Carter og løytnant Gullivar Jones er med i første bind av sagaen.
The Black Dossier
The Black Dossier dreier seg om den myteomspunnede fiktive boken (som er en grundig gjennomgang av alle de tidligere Ligaene opp gjennom århundrene), som blir stjålet av en ung mann og kvinne i 1958 i et Storbritannia som akkurat har kvittet seg med et regime som viser seg å være det totalitære styret beskrevet i George Orwells roman 1984. Paret blir forfulgt av en trio av hensynsløse regjeringsagenter, hvorav den ene er en pastisj over James Bond, som her er en sadistisk kvinneplager. Utgivelsen inneholder en del ekstramateriale, deriblant en seksjon som må leses med 3-D briller og en Tijuana Bible. En absoute edition vil bli gitt ut og denne vil inneholde en LP-plate.
NGC 1435
NGC 1435, også kalt Merope-tåken og Tempels tåke, er den ene av to kjente stjernetåker som omgir stjernen Merope i stjernehopen pleiadene. Stjernetåken er muligens restene av en supernova-eksplosjon, og omgir stjernen Merope som en tåke med et diffust gjenskinn. Tåken er bare opplyst av Merope, og har en lysstyrke med en tilsynelatende størrelsesklasse på 13.
Stjernetåken ble oppdaget den 19. oktober 1859 av den tyske astronomen Ernst Wilhelm Leberecht Tempel. I NGC-katalogen beskrev John Herschel den som en svært svak tåke omkring Merope på størrelse med full-månen.
Tåken er blå på normale fotografier, og inneholder et fint karbon-støv. Selv om det tidligere ble antatt at Pleiadene ble dannet av denne og andre omgivende stjernetåker, vet vi idag at denne tåken er en støvrik del av galaksen som pleiadene passerer gjennom, og som de ikke har gitt opphav til.
Kling Klang
Kling Klang er det tyske bandet Kraftwerks private musikkstudio. Navnet er hentet fra et spor på albumet deres Kraftwerk 2. Opprinnelig lå studioet i Mintropstraße 16 i Düsseldorf, men ble i 2009 flyttet til Meerbusch-Osterath, ca. 10 Kilometer vest for Düsseldorf. Mintropstraße 16 lå midt i Red Light District i Düsseldorf i Tyskland.
Rikspolitiet
Rikspolitiet var navnet på den norske militære politietaten i eksil under og like etter andre verdenskrig. Dette i motsetning til det alminnelige (tyskkontrollerte) norske politiet som fremdeles gikk under den tradisjonelle betegnelsen. I 1943 ble det ved kongelig resolusjon bestemt at «så lenge Norge er i krig, og så lang tid deretter som Kongen bestemmer, skal ledelsen av rikets politi ligge hos en Rikspolitisjef som hører direkte under Justisdepartementet».
Kling Klang
Kraftwerks grunnleggere, Ralf Hütter og Florian Schneider leide først et rom for å benytte det som øvelokale i 1970. Fasilitetene utviklet seg til stadighet, og i 1975 var studioet så omfattende at de spilte inn et helt album der (Radio-Activity). Studioet ser ikke ut til å ha fått navnet Kling Klang før i 1976.
Rikspolitiet
Formålet med Rikspolitiet var å bygge opp en styrke som i overgangsperioden etter krigens avslutning skulle kunne løse vanskelige ordensmessige, og til dels militært pregede oppgaver, samt å danne stammen i oppbyggingen av en ny politietat. Rikspolitiet hadde en styrke på 1500 mann, og sammen med en Reservepolitistyrke på 13000 mann utgjorde de Polititroppene i Sverige som i praksis var kamuflerte norske millitæroppsetninger. Det ble opprettet en politiskole på Gottröra, og her hadde også Rikspolitiet sine forlegninger.
Kling Klang
Gruppen har til tider referert til studioet som sitt moderskip, og ofte sett på studioet som et instrument i seg selv. På Computer World-turnéen i 1981 tok Kraftwerk praktisk talt hele studioet med seg verden rundt.
Coming of Age
Coming of Age er et progrockalbum utgitt på henholdsvis CD i 1998 og VHS i 2000 fra bandet Camel. Utgivelsen er et dobbeltalbum med konsertopptreden fra «The Billboard Live Club», Hollywood i California den 13. mars 1997. Utgangspunktet for denne utgivelsen er turnéen fra albumet Harbour of Tears (1996), som blir spilt i sin helhet.
Rikspolitiet
Polititroppene ble satt inn i frigjøringen av Finnmark i oktober 1944 under navnet Utrykningspolitiet og deltok med tre rikspolitikompanier og to feltbataljoner av reservepolitiet.
Coming of Age
Den første delen av utgivelsen er en generell oppsummering er før øvrig fra flere tidligere utgitte album enn Harbour of Tears. Det har en kombinasjon mellom eldre og nyere låter, og starter med en dramatisk åpning fra «Lunar Sea» utgitt på albumet Moonmadness (1976). Så fortsetter «Hymn to Her» fra I Can See Your House from Here (1979), før delen nærmest avsluttes med den sterkt gitarpregede «Ice» fra samme album.
Rikspolitiet
15. desember 1946 ble embetet som rikspolitisjef nedlagt, mens Rikspolitiet fortsatte å eksistere frem til forsommeren 1947 i en avviklingsfase under ledelse av en viserikspolitisjef.
Coming of Age
Den andre delen kombinerer låter fra utgivelsene Dust and Dreams (1991) og Harbour of Tears, som begge mer eller mindre følger samme tema. Harbour of Tears skildrer emigrasjon fra Irland til USA, mens Dust and Dreams fremstiller portrettet av forflytning vestover under den amerikanske depresjonen. Majoriteten av denne delen er likevel av Harbour of Tears siden det var bandets nyeste utgivelse fra året før. Coming of Age kom også ut på formatet VHS i 2000, mens den kom ut på formatet DVD i 2002.
Rikspolitiet
Arkiv
Arkivet etter Rikspolitisjefen består av to deler. Den ene delen dekker Rikspolitiets virksomhet frem til frigjøringen, og den andre dokumenterer Utrykningspolitiets virksomhet for perioden etter frigjøringen. I arkivet inngår også arkivene etter Politikorpset, Internatkontoret og Rettskontoret. I sær arkivet etter Rettskontoret ble dannet med tanke på at det skulle overføres til de ulike politikamrene etter okkupasjonen. Derfor finnes kun en liten del av det opprinnelige saksarkivet samlet i Rikspolitisjefens arkiv, mens det resterende materialet finnes spredt på de ulike straffesakene etter Landssvikoppgjøret.
Coming of Age
Sporliste
CD 1 (61.27)
CD 2 (63.14)
Eksterne lenker
Heranwachsender Etate de responsabilitate Coming of Age I mituri
Atle Brynestad
Atle Brynestad (født 1953) er en norsk finans- og forretningsmann mest kjent for å ha startet Smart Club-kjeden og som eier av Fotballklubben Lyn fra 1999 til 2008.
Brynestad har cand. mag. fra Universitetet i Oslo med statsvitenskap, offentlig rett og sosialøkonomi i fagkretsen. Han har i tillegg tatt en del økonomifag ved BI.
Han startet karrieren i 1970 med strikkefabrikken Knit Motestrikk som han startet på en låve på Bryn gård, 16 år gammel. Etter tre år hadde bedriften 16 ansatte. Han ekspanderte raskt, og ble stor innenfor eiendom. I 1984 kjøpte han Christiania Glasmagasin og i 1995 startet han Smart Club-kjeden. I 2001 etablerte han rederiet SeaDream Yacht Club. Brynestad har organsert sitt eierskap av Christiania Glasmagasin, Hadeland Glassverk og Porsgrunds Porselænsfabrik i selskapet 3 Norske (3 Norske Handel og Industri AS).
I 1980-årene var han også aktiv i partiet Høyre, var medlem av partiets økonomistyre og blant Kaci Kullmann Fives støttespillere da hun marsjerte inn i norsk politikk.
Han ble gift i 1990 med skuespiller Linn Stokke.
Jernbanelinjen Köln–Aachen
Jernbanelinjen Köln–Aachen er en tysk jernbanestrekning mellom Köln og Aachen. Den blir betjent av regionaltrafikk, og av nasjonale og internasjonale fjerntog, blant annet mellom Paris og Köln, og Brussel og Frankfurt am Main.
Strekningen ble bygd mellom 1839 und 1841. Da den ble forlenget til Belgia i 1843 var det den første strekningen i verden som krysset en statsgrense.
1954 ble den 1623 m lange Königsdorfer Tunnel gravet bort. Skjæringen som oppsto ble utvidet i år 2000 for å få plass til fire spor – to for høyhastighetstrafikk og to for regional- og lokaltrafikk da strekningen mellom Köln og Düren ble utbygd til høyhastighetsbane. Den ble tatt i bruk 14. desember 2003, videre utbygging er planlagt.
Yrjar heimbygdslag
Yrjar heimsbygdslag er lokalhistorielag og museumslag i Ørland kommune. Laget ble etablert i 1977.
Laget eier den bevarte husmannsplassen Tinden på Uthaug, Guriannastua nær Ottersbo og Museumsnaustet i Sjøgata på Uthaug. I naustet vises en båthistorisk utstilling. Laget har arkiver og gjenstandssamlinger i kjelleren på Austråttgården, men har foreløpig ikke realisert noen kulturhistorisk utstilling.
Laget utgir medlemsbladet Møllkula sammen med Bjugn bygdetun Mølnargården. Laget har også gitt ut noen bøker og hefter. Laget fikk Ørland kommunes kulturpris for 2011.
Bygninger
Husmannsplassen Tinden var husmannsplass fra 1883 til 1982, og med det Ørlands siste husmannsplass. Plassen ble overdratt til heimbygdslaget i 1992. Husene er bevart i den tilstand de var da siste beboere bodde der. Bygningene står i en vinkelform som er karakteristisk for området. Navnet kommer av plantenavnet tindved.
Plassen er åpen for omvisning etter avtale. På 1990-tallet ble det ved noen anledninger framført et historisk spel på tunet.
Guriannastua på Kalvå nær Ottersbo ble bygd ca. 1918 av Ørland kommune som bosted for fattigkvinnen Gurianna Husby (1860–1943). Heimbygdslaget har bygget opp en utstilling som legger vekt på fattigomsorgen i Norge i hennes levetid.
Museumsnaustet på Uthaug var lagets første museale anlegg. Naustet er autentisk, og rommer en utstilling om fangst og fiske gjennom tidene. Utstillingen inneholder også en åfjordsbåt.
Euriphene
Euriphene er en artsrik slekt av sommerfugler som tilhører underfamilien Limenitidinae i den store familien flikvinger (Nymphalidae). Gruppen består for det meste av middelsstore, kraftige arter. De er gode flygere og seiler gjerne på stive vinger. Disse artene er tropiske og lever i Afrika.
Utseende
Middelsstore, stort sett brunlige sommerfugler med brede vinger. Enkelte har en blå metallglans på oversiden. Tegningene varierer, men ofte er det et hvitt skråbånd i forvingen.
Utbredelse
Gruppen er utbredt i tropisk Afrika.
Sphinginus
Sphinginus er en slekt av biller i delgruppen (underfamilien) blærebiller i familiegruppen børstebiller.
Systematisk inndeling
Sphinginus har 2 arter i Europa, disse er også slektens eneste representanter. Systematisk blir gruppen blærebiller, enten regnet som en egen familie, Malachiidae, eller, som her, som en underfamilie av børstebiller (Melyridae).
Liv-Kjersti Bergman
Liv-Kjersti Bergman (født Eikeland 20. mars 1979 i Bergen) er en norsk tidligere skiskytter.
Hun debuterte i verdenscupen i 1999 i Oberhof. Hennes beste plassering er en andreplass på 15 km i Östersund i desember 2006.
Hun deltok i VM 2005 i Hochfilzen. Der oppnådde hun en 16.-plass på 15 km, og var med på det norske stafettlaget, som endte på femteplass.
7. august 2010 giftet hun seg med den svenske skiskytteren Carl Johan Bergman.
Trosartiklene til Siste Dagers Hellige
Trosartiklene er tretten grunnleggende punkter for trosoppfatningene i Jesu Kristi kirke av siste dagers hellige. Joseph Smith skrev dem første gangen ned i et brev til redaktøren i avisen Chicago Democrat, John Wentworth, som et svar på hva Kirkens medlemmer trodde på. Brevet ble kjent under betegnelsen Wentworth-brevet og ble første gang offentliggjort i Times and Seasons i mars 1842. Den 10. oktober 1880 ble trosartiklene, etter avstemning blant medlemmene, formelt godkjent som hellig skrift og ble tatt inn i boken Den kostelige perle.
Kokosøyene
Kokosøyene, også kjent som Keelingøyene, er et australsk territorium. Det er to atoller med 27 koralløyer i gruppen. Øyene ligger i Indiahavet, omtrent midt mellom Australia og Sri Lanka. Det totale innbyggertallet på øyene er på rundt 600.
Øyene ble oppdaget i 1609 og kom under britisk herredømme i 1857. De ble plassert under guvernøren av Ceylon i 1886, kom under Straits Settlements i 1886 og ble underlagt Singapore i 1903. Øygruppen kom under australsk kontroll i 1955 og stemte for å bli en del av Australia i 1984.
Geografi
Kokosøyene (Keelingøyene) består av to flate, lavtbyggende korallatoller som dekker et område på totalt 14,2 km², med 2,6 km kystlinje. Øyene er dekket av kraftig vegetasjon, som i hovedsak består av kokospalmer og annen vegetasjon. Høyeste punkt på øyene er 5 meter over havnivå. Klimaet på øyene er behagelig, regulert av en sørøstgående passatvind omtrent ni måneder i året, med moderate nedbørsmengder. Sykloner kan forekomme tidlig på året. Folketallet er anslått til 596.
Kokosøya i nord er en atoll som består av kun én c-formet øy, en nær lukket ring med en liten åpning inn til lagunen, som er omtrent 50 meter bred, på østsiden av øya. Øya er temmelig liten, med et areal på 1,1 km². Lagunen er på om lag 0,5 km². Nord-Kokosøyene og havområdene frem til 1,5 km fra kystlinjen legger grunnlag for Pulu Keeling nasjonalpark, opprettet 12. desember 1995.
Kokosøyene i sør er en atoll som består av tjueseks individuelle holmer og øyer, formet som en åpen ring. Sør-Kokosøyene har et samlet areal på 13,1 km². Av disse er Home Island og West Island de eneste som er bebodd.
Nummerert liste med oversikt over øyenes areal og lokale og engelske navn. Nummereringen starter i nord og går med klokken:
Øyene som har oppgitt areal lik null, har sunket under havoverflaten.
Det finnes ingen elver eller innsjøer på noen av øyene. Ferskvannstilgangen er begrenset til vann i form av nedbør, samlet i reservoar.
Kokosøyene (Keelingøyene) ligger så godt som nøyaktig på motsatt side av jorden i forhold til Costa Rica.
Afrikansk husgekko
Afrikansk husgekko (Hemidactylus angulatus) er en gekko som er naturlig utbredt i Afrika sør for Sahara. Arten er nylig skilt ut fra Brooks halvfingergekko (H. brookii).
Carranza & Arnold publiserte i 2006 en studie av mitokondrielt DNA i slekten Hemidactylus. Det viste seg at de afrikanske og asiatiske populasjonene av Brooks halvfingergekko tilhører to ulike klader innenfor halvfingergekkoene. Den afrikanske gruppen blir derfor nå kalt H. angulatus, mens H. brookii bare skal brukes om de asiatiske formene.
Innenfor H. angulatus er det også stor genetisk variasjon. H. haitianus fra Cuba er svært nær beslektet med H. angulatus fra øyene i Guineabukta, og må derfor regnes til sistnevnte art. Den krysset antakelig Atlanterhavet med slaveskipene. Forfatterne utelukker likevel ikke at H. haitianus fra Hispaniola, Puerto Rico og Colombia kan være en annen art enn H. angulatus. En artikkel fra 2010 regner derimot H. haitianus som et synonym for H. angulatus.
Slaget på Det hvite berg
Slaget på Det hvite berg (tsjekkisk: Bitva na Bilé Hoře) ble utkjempet 8. november 1620 mellom en katolsk, tysk-romersk keiserlig hær og en protestantisk bøhmisk styrke. Slaget ble utkjempet ved Bilá Hora (som kan oversettes med «Det hvite berget») utenfor Praha. Slaget var avgjørende for den første fasen av Tredveårskrigen, og førte til hendelser som definerte de neste hundreårene av Böhmens historie.
Bakgrunn
På starten av 1600-tallet var store deler av befolkningen i de bøhmiske områdene protestanter. Til tross for å være del av Det hellige romersk-katolske riket hadde denne befolkningen fått utstrakte rettigheter og beskyttelsesprivilegier innenfor både politikk og religion.
Året før Tredveårskrigens utbrudd, i 1617, ble keiser Matthias' nevø Ferdinand utpekt til å etterfølge Matthias som tysk-romersk keiser og som konge av Böhmen. Blant den protestantiske befolkningen i Böhmen spredte frykten seg for at den nye keiseren ville frata dem både religiøse og politiske rettigheter. Store deler av Böhmen hadde i denne perioden en betydelig grad av semi-autonomt styre under keiserens overherredømme.
Etter at Ferdinand tok over tronen etter Matthias, så han det som essensielt å innføre en mer direkte kontroll over de bøhmiske områdene. For Ferdinand var det maktpåliggende å uskadeliggjøre det protestantiske trusselen gjennom tvungen konvertering til katolisismen og tilbakeføring av kirkelige eiendommer som hadde falt i protestantiske hender under reformasjonens dager.
De bøhmiske protestantene var særlig opprørt over at den kommende keiseren Ferdinands politikk var direkte motstridende med keiser Rudolf IIs løfte om trosfrihet i hele Böhmen, et løfte som hadde blitt nedfelt i Majestetsbrevet av 1609. I et forsøk på å gi uttrykk for sine bekymringer, møtte en gruppe bøhmiske adelsmenn representanter for keiseren ved det kongelige slott i Praha i mai 1618. Møtet fikk en dramatisk slutt da to av adelsmennene og deres skriver ble kastet ut av et vindu. Alle tre overlevde fallet på over 15 meter. Forklaringene på hvordan mennene overlevde har vært mange, fra at det skyldtes guddommelig inngripen til at mennene landet i en haug med møkk. Hendelsen har i etterkant blitt kjent som den andre defenestrasjonen i Praha, og var en viktig årsak til det kommende bøhmiske opprøret.
Slaget
Keiser Ferdinand ønsket å slå ned opprørerne i Böhmen, overta landet, og innføre katolisismen blant innbyggerne. I 1620 gikk keiseren inn i Böhmen med 25,000 mann, under den dyktige feltmarskalk Tillys kommando. At keiserens hær hadde sterke ledere som Tilly og General Wallenstein var utvilsomt en fordel. På den andre siden hadde kong Fredrik, med prins Kristian av Anhalt som kommandør, samlet en protestantisk hær på 30,000 mann mot den katolske inntrengeren.
På veien mot den bøhmiske hovedstaden Praha gjorde den protestantiske hæren flere forsøk på å stoppe Ferdinands hær, men den katolske hæren marsjerte effektivt gjennom forsvarsverkene. Ikke langt fra Praha, ved Det hvite berg, klarte likevel Anhalt å karre til seg en god forsvarsposisjon. Kamplysten var svak, og leiesoldater på begge sider hadde ikke blitt betalt på lenge. Protestantenes hær talte nå ikke mer enn 15,000 mann.
En svært tåkete morgen, den 8.november sendte Tilly en liten styrke mot protestantenes flanke, men til hans overraskelse gjorde flanken retrett. Han satte så inn flere styrker, og den bøhmiske flanken begynte å falle sammen. Anhalt svarte da med å sende infanteri og kavaleri mot keiserens infanteri. Dette resulterte i stort mannefall i keiserens hær, men keiserens hær var likevel større enn den bøhmiske, og nå ble det bøhmiske kavaleriet sendt inn i striden, i tillegg til at den bøhmiske hæren startet å bruke sitt artilleri.
Slaget endte med en overlegen seier til keiserens styrker. Den protestantiske hæren mistet 4,000 mann mot keiserens tap av 700 mann, og veien til Praha lå nå åpen for katolikkene.
Taigadvergmarihøne
Taigadvergmarihøne (Scymnus fennicus) er en av marihønene (Coccinellidae), en av de mange polyphage billene.
Utseende
Taigadvergmarihøne er en liten marihøne, omtrent 2-3 millimeter lang. Oversiden er dekt med små lys hår.
Slaget på Det hvite berg
Konsekvenser
Slaget på Det hvite berg markerte slutten av den bøhmiske fasen i tredveårskrigen. Kongedømmet Böhmen kom igjen under Habsburgernes kontroll, og størsteparten av den protestantiske adelen ble tvunget i landflyktighet. Det ble oppnevnt en egen komité for å straffe opprørerne gjennom konfiskasjon av jord og forvisning. Den konfiskerte jorden ble solgt til keiserens støttespillere til svært lave priser. Folkeforflytningen i kjølvannet av disse prosessene ble delvis oppveid av at katolske tyskere flyttet til området. Disse katolske innvandrerne kom til å utgjøre det nye aristokratiet i det bøhmiske kongedømmet. Tsjekkiske historikere kaller perioden etter slaget for «den mørke tiden» (Doba Temna), på grunn av de drastiske virkningene av krigen. Innen slutten av tredveårskrigen hadde folketallet i Böhmen falt fra over tre millioner til rundt 800,000, antallet gårdsbruk hadde falt fra 150,000 til 50,000, og økonomien var preget av inflasjon og mangel på tilgjengelige penger. Mangelen på arbeidskraft førte også til utnyttelse av tsjekkiske jordarbeidere, som ble tvunget til å bli landbundne.
Katolisismen og Habsburgernes overherredømme ble sterkere etablert i årene etter slaget på Det hvite berg. I 1622 ble Karlsuniversitetet satt under kontroll av Jesuittordenen, som hadde vært utvist fra Böhmen i den tidlige fasen av tredveårskrigen. Fra 1624 ble alle ikke-katolske prester utvist fra riket, og i 1627 ble det innført en ny grunnlov, Obnovene zrizeni zemske, som gjorde Böhmen til et arverike for Habsburgerne i stedet for et juridisk uavhengig kongedømme slik det hadde vært frem til da. Den nye grunnloven fastsatte også at kongedømmet skulle gå i arv, avskaffet de lovgivende institusjonene i kongeriket, gjorde det tyske språket sidestilt med det tsjekkiske, og gjorde den katolske kirken til den eneste lovlige trosretningen innenfor det bøhmiske kongedømmet.
Noen få år etter slaget på Det hvite berg gikk tredveårskrigen inn i «den danske fasen», der kong Christian IV ledet an på protestantenes side. Slutten på «den bøhmiske fasen» innebar også slutten på perioden der keiseren først og fremst måtte slåss mot protestantiske styrker som hadde sitt utspring innad i det tysk-romerske riket.
Krummet barbell
Krummet barbell er et piercingsmykke som er krummet.